paragraph_text: Osnivanje Radio difuzije Soli pripremalo se zadnje godine oslobodilačkog rata u Bosni. Početak emitiranja bio je iste godine. Radio Soli počeo je raditi kao mala postaja koja je okupljala entuzijaste i već unutar 10 godina postala je respektabilni medij. Radio Soli emitirao je informativni program, bogati zabavno-glazbeni program, zbivanja iz vjerskog i kulturnog života, športska zbivanja te sadržaje za djecu i mladež.<ref name="10. godina postojanja"/> Hrvatski glasnik i Radio Soli često nailazili su na nepovjerenje kod drugih građana koji neopravdano smatraju da su ta dva medija samo usmjereni na promicanje svega hrvatskog.